திருமுல்லைவாயிலில் உள்ள சிறுவர் இல்லத்தில் சிறுவர் சிறுமிகளுக்கு பாலியல் தொந்தரவு செய்ததாக எழுந்த புகாரை தொடர்ந்து அந்த இல்லம் இழுத்து மூடப்பட்டது. விமலா ஜேக்கப் என்பவர் நடத்தி வந்த அந்த சிறுவர் இல்லத்தில் காப்பாளர்களாக வேலைபார்த்து வந்த பாஸ்கர், முத்து மற்றும் சாமுவேல் ஆகியோர் போக்ஸோ சட்டத்தின் கீழ் காவல்துறையினரால் கடந்த வாரம் கைது செய்யப்பட்டனர். அனுமதியின்றி இயங்கி வந்த அந்த சிறுவர் இல்லத்தில் இருந்து 48 ஆதரவற்ற சிறுவர், சிறுமிகள் மீட்கப்பட்டு வேறு காப்பகத்துக்கு மாற்றப்பட்டனர். அவர்களிடம் மாவட்ட கோர்ட்டு மாஜிஸ்திரேட் விசாரணை நடத்தினார். விசாரணையில் அனைத்து சிறுவர் சிறுமிகளும் ரகசியமாக வாக்குமூலம் அளித்தனர்.